จงเสนอไอเดีย จุดเด่นความเป็น Amazon Go คืออะไร
ในตอนนี้อย่างที่รู้กันว่า Amazon ได้ทำการทดลองเปิดสาขา Amazon Go ในเมือง Seattle ของสหรัฐอเมริกาไปได้ระยะหนึ่ง ซึ่งก็เป็นเมืองที่ตั้งสำนักงานใหญ่ของ Amazon เองด้วย และในตอนนี้คาดว่ามีการวางแผนเปิดเพิ่มอีก 2 แห่งในเมือง Chicago และ San Francisco

ซึ่งทาง Amazon เอง ก็ได้ออกมารับพนักงานเพิ่มพร้อมกับ Job List อย่างในตอนนี้บริษัทก็กำลังมองหาผู้จัดการร้านค้า (Store Manager) ทั้งใน Chicago และ San Francisco พร้อมไปกับการได้รับใบอนุญาตก่อสร้างของทั้ง 2 เมือง แต่ทั้งนี้ Amazon ก็ยังไม่ได้ยืนยันถึงวันกำหนดเปิดทำการและสถานที่ตั้งอย่างเฉพาะเจาะจง แต่สาขาใน San Francisco คาดว่าจะเปิดที่ Union Square

การขยายสาขาของ Amazon Go นั้น ได้รับการยืนยันแล้วว่าจะเปิดเพิ่มอีกทั้งหมด 6 แห่ง ที่จะเปิดตัวภายในปีนี้ ซึ่งจุดเด่นความเป็น Amazon Go คือเรื่องของเทคโนโลยี อย่างที่เป็นเอกลักษณ์เลยก็คือ เราจะไม่ได้เห็นเจ้าหน้าที่คอยยืนเก็บเงินที่แคชเชียร์อีกแล้ว และอีกอย่างคือจะไม่มีสินค้าของ Whole Foods บริษัทในเครือขายในร้านอีกด้วย

Amazon Go เปรียบเหมือนร้านค้าต้นแบบในอนาคตเลยก็ว่าได้ ที่มีการซื้อสินค้าและการจัดการที่ค่อนข้างอิสระ โดยหันไปใช้ควาสะดวกสบายจากเทคโนโลยีเข้ามาช่วยได้อย่างมีประสิทธิภาพ ทั้งนี้ลูกค้าเองก็ต้องเปิดแอป Amazon Go ใช้งานไปพร้อมกันขณะอยู่ในร้าน เมื่อเลือกสินค้าทุกอย่างเสร็จเรียบร้อยแล้วนั้น ทุกอย่างก็จะถูกคิดเงินทันทีเมื่อก้าวเดินออกจากร้าน ง่ายเพียงเท่านี้ พูดแล้วก็อยากลองใช้งานกันเลยทีเดียว